પોલીસે કડક બંદોબસ્ત જાળવી રાખી નશાખોર, છાકટા યુવાનો પર બાજ નજર રાખી હતી. બાઇકર્સ પર વિશેષ ધ્યાન રાખ્યું હતું. દારૂની મહેફિલો ન જામે તે માટે ફાર્મ હાઉસો પર પોલીસે બાતમીદારોની મદદ લીધી હતી પરિણામે ઘણાં યુવાઓએ ફાર્મ હાઉસમાં જવાનું ટાળ્યું હતું જયારે દારૂના શોખીનો તો બે દિવસ અગાઉ જ ગ્રૂપમાં દિવ,રાજસ્થાન અને ગોવા ઉપડી ગયાં હતાં. એક તરફ શહેરીજનો પાર્ટીઓમાં નવા વર્ષની ઉજવણીમાં મશગુલ હતાં ત્યારે બીજી તરફ ખ્રિસ્તીબંધુઓ ચર્ચમાં ભગવાન ઇશુને યાદ કરીને પ્રાર્થના કરી હતી. આમ નવા વર્ષના આગમનની શહેરમાં ધમાકેદાર ઉજવણી થઇ હતી.